ddrg/super_eurlex huggingface dataset:
DA Den Europæiske Unions Tidende C 282/53

Sag anlagt den 17. september 2009 — Insula mod Kommissionen

(Sag T-366/09)

2009/C 282/100

Processprog: fransk

Parter

Sagsøger: Conseil scientifique international pour le développement des îles (Insula) (Paris, Frankrig) (ved avocats J.-D. Simonet og P. Marsal)

Sagsøgt: Kommissionen for De Europæiske Fællesskaber

Sagsøgerens påstande

— Sagen antages til realitetsbehandling, og sagsøgeren gives medhold.

— Det fastslås, at Kommissionens krav om tilbagebetaling af et beløb på 114 996,82 EUR er ugrundet, og Kommissionen tilpligtes derfor at udstede en kreditnota på 114 996,82 EUR

— Det fastslås, at Kommissionens krav om tilbagebetaling af et beløb på 253 617,08 EUR er delvis begrundet, og Kommissionen tilpligtes følgelig at udstede en kreditnota på 174 044,85 EUR.

— Kommissionen tilpligtes at betale en erstatning på 146 261,06 EUR.

— Subsidiært, det fastslås at sagsøgeren har ret til en godtgørelse på 573 273,42 EUR

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har med dette søgsmål, som er anlagt under henvisning til en voldgiftsbestemmelse, nedlagt påstand om, at Retten fastslår, at de debetnotaer, hvorved Kommissionen, efter en revisionsrapport fra OLAF, kræver tilbagebetaling af de forskud, som var blevet udbetalt til sagsøgeren, er uforenelige med bestemmelserne i de forskellige kontrakter, som er indgået inden for rammerne af projekter, der indgår i et særligt program inden for forskning, teknologisk udvikling og demonstration på området for energi, miljø og bæredygtig udvikling, samt i forbindelse med Altener II-programmet.

De af sagsøgeren påberåbte søgsmålsgrunde og vigtigste argumenter er i det væsentlige identiske med de søgsmålsgrunde og argumenter, som er påberåbt i sag T-246/09, Insula mod Kommissionen (1).

(1) EUT 2009 C 193, s. 30.
—

Den anfægtede afgørelse omgøres således, at der ikke gives medhold i indsigelsen rejst af Growth Finance AG, eller at den forkastes, og registreringsansøgning nr. 4 193 661 for tjenesteydelser i klasse 9 opretholdes og fremmes til registrering også for så vidt angår denne klasse.
DA Den Europæiske Unions Tidende C 282/57

Sag anlagt den 28. september 2009 — Lorenz Shoe Group mod KHIM — Fuzhou Fuan Leather Plastics Clothing Making (Ganeder)

(Sag T-374/09)

2009/C 282/106

Processprog: tysk

Parter

Sagsøger: Lorenz Shoe Group AG (Taufkirchen, Østrig) (ved Rechtsanwalt M. Douglas)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Fuzhou Fuan Leather Plastics Clothing Making Co. Ltd (Fujian, Folkerepublikken Kina)

Sagsøgerens påstande

— Afgørelse truffet den 16. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1289/2008-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Fuzhou Fuan Leather Plastics Clothing Making Co. Ltd

Det omhandlede EF-varemærke: Ordmærket »Ganeder« for varer i klasse 14, 18 og 25 (ansøgning nr. 5 108 774)

Indehaver af det i indsigelsessagen påberåbte varemærke eller tegn: Lorenz Shoe Group AG (tidligere shoe fashion group LORENZ AG)

Det i indsigelsessagen påberåbte varemærke eller tegn: Ordmærket »Ganter« for varer i klasse 25 (EF-varemærke nr. 469 262), idet indsigelsen udelukkende er rettet mod registrering for varer i denne klasse

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1), idet der ikke er risiko for forveksling mellem de omtvistede varemærker.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 282/60

Sag anlagt den 28. september 2009 — Fuller & Thaler Asset Management mod KHIM (BEHAVIOURAL INDEX)

(Sag T-383/09)

2009/C 282/112

Processprog: engelsk

Parter

Sagsøger: Fuller & Thaler Asset Management, Inc. (San Mateo, De Forenede Stater) (ved barrister S. Malynicz)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 11. juni 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 138/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordmærket »BEHAVIOURAL INDEX« for varer og tjenesteydelser i klasse 9 og 36

Undersøgerens afgørelse: Afslag på EF-varemærkeansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra c), i Rådets forordning nr. 207/2009, idet appelkammeret i) begik en fejl i forhold til betydningen af og syntaksen i varemærket samt i forhold til varemærkets egnethed, da det var et umiddelbart og direkte beskrivende ord for de omhandlede varer og tjenesteydelser, ii) undlod af egen drift at fastlægge de faktiske omstændigheder, som ville vise, at det omhandlede EF-varemærke i forhold til den relevante kundekreds var beskrivende, uanset at det med rette konkluderede, at den relevante kundekreds bestod af fagfolk, og iii) undlod at tage hensyn til den offentlige interesse, som ligger til grund for denne registreringshindring, og undlod på grundlag af beviserne at nå frem til, at der i den relevante kreds af fagfolk var en begrundet risiko for, at andre handlende i denne kreds i fremtiden kunne have ønske om at bruge det omhandlede EF-varemærke.
—

Rådet for Den Europæiske Union tilpligtes til sagsøgeren at betale et beløb på 2 000 EUR (eksklusive moms) eller 2 392 EUR (inklusive moms) med tillæg af renter svarende til ECB’s rentesats fra dagen for registreringen af stævningen.
DA Den Europæiske Unions Tidende C 267/82

Sag anlagt den 18. september 2009 — Tecnoprocess mod Kommissionen og Europa-Kommissionens delegation i Nigeria

(Sag T-367/09)

2009/C 267/145

Processprog: italiensk

Parter

Sagsøger: Tecnoprocess Srl (Rom, Italien) (ved avvocato A. Majoli)

Sagsøgte: Kommissionen for De Europæiske Fællesskaber og Europa-Kommissionens delegation i Nigeria

Sagsøgerens påstande

— Det fastslås i henhold til artikel 232 EF, at EU-delegationen i Abuja og Kommissionen for De Europæiske Fællesskaber har undladt at handle.

— Det fastslås i henhold til artikel 288 EF, at delegationen og Kommissionen har pådraget sig erstatningsansvar uden for kontraktforhold over for sagsøgeren, og de tilpligtes in solidum at betale sagsøgeren erstatning for den påførte skade med et beløb på 600 000 EUR (sekshundredetusinde).

Søgsmålsgrunde og væsentligste argumenter

Det sagsøgende selskab i den foreliggende sag er det samme som i sag T-264/09 Tecnoprocess mod Kommissionen og Europa-Kommissionens delegation i Marokko (1).

Tvisten vedrører omstændighederne i forbindelse med opfyldelsen af kontrakten »EuropeAid 123511/D/SUP/NG — Supply, Installation, delivery, comisioning and After-Sale service of 11 427 Kva Generators to the EC Assisted Prime Project in Nigeria«, som vedrører levering og installering af 114 generatorer af typen 27 Kva samt eftersalgsservice til »National Authorising Officer, National Planning Commission«, herunder navnlig til hovedsæderne for dette institut, som er beliggende i de seks største geografiske zoner i Nigeria.

Ifølge sagsøgeren har de sagsøgte ikke først bevis for, at kontrollen med de omstændigheder, under hvilke den pågældende kontrakt er blevet opfyldt, er blevet behørigt udført, og at de har undladt at finde frem til en tilfredsstillende løsning, som varetager deres interesser, i forbindelse med konstateringen af, at der forelå alvorlige mangler med hensyn til kontraktens opfyldelse.

Sagsøgeren har til støtte for påstandene fremført søgsmålsgrunde og væsentligste argumenter svarende til dem, der er blevet fremført i sag T-264/09.

(1) EUT C 220 af 12.9.2009, s. 16.
—

Afgørelse truffet den 30. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1051/2008-1) ændres, idet det fastslås, at klagen er begrundet, og at indsigelsen forkastes for varer i klasse 25.
DA Den Europæiske Unions Tidende C 297/33

Sag anlagt den 16. oktober 2009 — Poslovni Sistem Mercator mod KHIM — Mercator Multihull (MERCATOR STUDIOS)

(Sag T-417/09)

2009/C 297/50

Stævningen er affattet på engelsk

Parter

Sagsøger: Poslovni Sistem Mercator, d.d. (Ljubljana, Slovenien) (ved lawyers M. Curell Aguila og J. Güell Serra)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Mercator Multihull, Inc. (Vancouver, Canada)

Sagsøgerens påstande

— Afgørelse truffet den 16. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1031/2008-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Mercator Multihull, Inc.

Det omhandlede EF-varemærke: Ordmærket »MERCATOR STUDIOS« for varer i klasse 42

Indehaver af det i indsigelsessagen påberåbte varemærke eller tegn: Poslovni Sistem Mercator, d.d.

Det i indsigelsessagen påberåbte varemærke eller tegn: Den slovenske varemærkeregistrering af figurmærket »Mercator« for tjenesteydelser i klasse 35, 36, 39, 41 og 42 og for varer i klasse 1-6, 8-11 og 13-34; den slovenske varemærkeregistrering af figurmærkerne »Mercator Slovenska Košarica« for varer og tjenesteydelser i klasse 1-6, 8-11, 13-34, 39, 41, 43 og 44; de internationale registreringer af varemærket »Mercator« for varer i klasse 1-6, 8-11, 13, 14, 16-18, 20-33 og for tjenesteydelser i klasse 36, 41 og 42

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), og artikel 8, stk. 5, i Rådets forordning nr. 40/94 (nu artikel 8, stk. 1, litra b), og artikel 8, stk. 5, i Rådets forordning nr. 207/2009), idet appelkammeret undlod at foretage en helhedsvurdering af de relevante forhold og i stedet forkastede indsigelsen på grundlag af, at tjenesteydelserne er af forskellig art, og idet appelkammeret anlagde en forkert vurdering af indsigelsesgrunden, som byggede på sidstnævnte bestemmelse.
DA Den Europæiske Unions Tidende C 297/21

Sag anlagt den 27. marts 2009 — Phoenix-Reisen og DRV mod Kommissionen

(Sag T-120/09)

2009/C 297/31

Processprog: tysk

Parter

Sagsøgere: Phoenix-Reisen GmbH (Bonn, Tyskland) og Deutscher Reiseverband eV (DRV) (Berlin, Tyskland) (ved Rechtsanwälte R. Gerharz og A. Funke)

Sagsøgt: Kommissionen for De Europæiske Fællesskaber

Sagsøgernes påstande

— Kommissionens afslag, i henhold til afgørelse af 13. februar 2009, på at gribe ind over for Forbundsrepublikken Tysklands statsstøtteforanstaltninger i form af udbetaling af støtte ved insolvens, annulleres;

— subsidiært omformuleres annullationssøgsmålet til et passivitetssøgsmål for det tilfælde, at Retten i den foreliggende sag måtte finde, at passivitetssøgmålet er den korrekte søgsmålsform;

Søgsmålsgrunde og væsentligste argumenter

Sagsøgerne anfægter Kommissionens skrivelse D/50594 af 13. af februar 2009 vedrørende deres klage i forbindelse udbetaling af støtte til insolvente virksomheder samt tilrådighedsstillelse af midler til brug for udbetaling af støtte ved insolvens i Forbundsrepublikken Tyskland (CP 79/2007 — formodet støtte gennem udbetaling af støtte ved insolvens). I denne skrivelse har Kommissionen fastholdt den opfattelse, at der ikke foreligger en overtrædelse af reglerne for statsstøtte.

Til støtte for deres søgsmål gør sagsøgerne gældende, at de anfægtede foranstaltninger ikke kan begrundes med direktiv 80/987/EØF (1). Sagsøgerne gør endvidere gældende, at Kommissionens afslag på at gribe ind over for påståede misforhold er i strid med fællesskabsretten. Dette afslag kan heller ikke begrundes med Bundessozialgerichts afgørelse.

(1) Rådets direktiv 80/987/EØF af 20.10.1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 283, s. 23).
DA Den Europæiske Unions Tidende C 297/32

Sag anlagt den 9. oktober 2009 — Deutsche Bahn mod KHIM (kombination af farverne grå og rød)

(Sag T-405/09)

2009/C 297/48

Processprog: tysk

Parter

Sagsøger: Deutsche Bahn AG (ved Rechtsanwälte U. Hildebrandt, K. Schmidt-Hern og B. Weichhaus)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 23. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 372/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et varemærke, der består af kombinationen af farverne grå og rød for tjenesteydelser i klasse 39 (ansøgning nr. 6 735 401)

Undersøgerens afgørelse: Afslag på registrering

Appelkammerets afgørelse: Afslag på klagen

Søgsmålsgrunde: Sagsøgeren mener, at Harmoniseringskontoret ved bedømmelsen af det ansøgte varemærke har anvendt en målestok, som ikke er i overensstemmelse med retspraksis fra Retten i Første Instans. Harmoniseringskontoret har navnlig forsømt at tage hensyn til, at der ved ansøgningen om farvevaremærker for tjenesteydelser anvendes andre kriterier end ved ansøgningen for varer.
DA Den Europæiske Unions Tidende C 297/28

Sag anlagt den 6. oktober 2009 — Vereniging Milieudefensie og Stichting Stop Luchtverontreiniging Utrecht mod Kommissionen

(Sag T-396/09)

2009/C 297/41

Processprog: nederlandsk

Parter

Sagsøgere: Vereniging Milieudefensie (Amsterdam, Nederlandene) og Stichting Stop Luchtverontreiniging Utrecht (Utrecht, Nederlandene) (ved advocaat A. van den Biesen)

Sagsøgt: Kommissionen for De Europæiske Fællesskaber

Sagsøgernes påstande

— Det fastslås, at sagen kan antages til behandling og er begrundet.

— Kommissionens beslutning K(2009) 6121 af 28. juli 2009, som anfægtes i nærværende sag, annulleres.

— Kommissionen pålægges inden for en af Retten fastsat frist at behandle indholdet af anmodningen om en intern prøvelse.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne er to nederlandske miljøorganisationer, som i henhold til artikel 10, stk. 1, i forordning nr. 1367/2006 (1) har anmodet Kommissionen om at prøve en af Kommissionen tidligere truffet afgørelse K(2009) 2560 af 7. april 2009, hvorved Kommissionen gav Nederlandene tilladelse til først på et senere tidspunkt at efterkomme sine forpligtelser til at forbedre luftkvaliteten i henhold til direktiv 2008/50/EF (2). Sagsøgerne anfægter Kommissionens beslutning om at afvise deres anmodning om at prøve den tidligere af Kommissionen til Nederlandene stilede afgørelse.

Til støtte for søgsmålet har sagsøgerne for det første gjort gældende, at Kommissionen ikke i den anfægtede beslutning påberåbte sig det begrænsede anvendelsesområde for forordning nr. 1367/2006, som anført i artikel 2, stk. 1, litra c), og at Kommissionen dermed ikke traf afgørelsen af 7. april 2009 i sin egenskab af lovgiver.

Sagsøgerne har endvidere gjort gældende, at afgørelsen af 7. april 2009 kun har individuel virkning og ikke nogen almengyldig karakter.

Endelig har sagsøgerne gjort gældende, at når den afledte fællesskabsret ikke er i overensstemmelse med den af Rådet godkendte Århuskonvention (3), skal den afledte fællesskabsret fortolkes i overensstemmelse med nævnte konvention, og hvis ikke dette er muligt, må Fællesskabets institutioner og organer anvende konventionen direkte. Ifølge sagsøgerne skal artikel 2, stk. 1, litra g), i forordning nr. 1367/2006 herefter ikke anvendes.

(1) Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).

(2) Europa-Parlamentets og Rådets direktiv 2008/50/EF af 21.5.2008 om luftkvaliteten og renere luft i Europa (EUT L 152, s. 10).

(3) Rådets afgørelse 2005/370/EF af 17.2.2005 om indgåelse på Det Europæiske Fællesskabs vegne af konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet (EUT L 124, s. 1).
DA Den Europæiske Unions Tidende C 297/31

Sag anlagt den 9. oktober 2009 — Deutsche Bahn mod KHIM (kombination af farverne grå og rød)

(Sag T-404/09)

2009/C 297/47

Processprog: tysk

Parter

Sagsøger: Deutsche Bahn AG (Berlin, Tyskland) (ved Rechtsanwälte U. Hildebrandt, K. Schmidt-Hern og B. Weichhaus)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 23. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 379/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et varemærke, der består af kombinationen af farverne grå og rød for tjenesteydelser i klasse 39 (ansøgning nr. 6 733 315)

Undersøgerens afgørelse: Afslag på registrering

Appelkammerets afgørelse: Afslag på klagen

Søgsmålsgrunde: Sagsøgeren mener, at Harmoniseringskontoret ved bedømmelsen af det ansøgte varemærke har anvendt en målestok, som ikke er i overensstemmelse med retspraksis fra Retten i Første Instans. Harmoniseringskontoret har navnlig forsømt at tage hensyn til, at der ved ansøgningen om farvevaremærker for tjenesteydelser anvendes andre kriterier end ved ansøgningen for varer.
DA Den Europæiske Unions Tidende C 297/22

Sag anlagt den 25. september 2009 — RWE Transgas mod Kommissionen

(Sag T-381/09)

2009/C 297/33

Processprog: tysk

Parter

Sagsøger: RWE Transgas a.s. (Prag, Den Tjekkiske Republik) (ved Rechtsanwälte W. Deselaers, D. Seeliger og S. Einhaus)

Sagsøgt: Kommissionen for De Europæiske Fællesskaber

Sagsøgerens påstande

— Betragtning 89, litra a), stk. 3, i Kommissionens beslutning K(2009) 4694 af 12. juni 2009 annulleres, for så vidt som bestillinger foretaget af sagsøgeren og Gazprom skal betragtes sammenlagt og samlet ikke må overstige 50 %, når der foreligger langfristede og væsentlige gasleverancer mellem dem

— subsidiært annulleres beslutningen i det hele

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, der importerer gas til Den Tjekkiske Republik, har anfægtet en af Kommissionen til den tyske energireguleringsmyndighed, Bundesnetzagentur, rettet skrivelse af 12. juni 2009, hvori Kommissionen har opfordret Bundesnetzagentur til at foretage visse ændringer i den af myndigheden i medfør af artikel 22 i direktiv 2003/55/EF (1) til Ostseepipeline-Anbindungsleitung (herefter »OPAL«) meddelte dispensation. Sagsøgeren har anfægtet, at et af Kommissionens forslag fører til, at sagsøgerens adgang til OPAL’s transport- og forsyningskapacitet i Den Tjekkiske Republik bliver begrænset, henholdsvis forhindret.

Til støtte for søgsmålet har sagsøgeren for det første gjort gældende, at Kommissionen har tilsidesat selskabets ret til at blive hørt, idet den ikke inden beslutningens vedtagelse har givet det mulighed for at tage stilling til forslagene.

Det er for det andet blevet gjort gældende, at Kommissionen har tilsidesat sagsøgerens ret til aktindsigt, idet den ikke har givet selskabet mulighed for at opnå indsigt i sagsakterne.

Endelig har sagsøgeren gjort gældende, at Kommissionen har foretaget urigtig anvendelse af artikel 22, stk. 4, i direktiv 2003/55/EF, ligesom den har tilsidesat proportionalitets- og ligebehandlingsprincippet samt begrundelsespligten (artikel 253 EF).

(1) Europa-Parlamentets og Rådets direktiv 2003/55/EF af 26.6.2003 om fælles regler for det indre marked for naturgas og om ophævelse af direktiv 98/30/EF (EUT L 176, s. 57).
DA Den Europæiske Unions Tidende C 282/57

Sag anlagt den 25. september 2009 — Glenton España mod KHIM — Polo/Lauren (POLO SANTA MARIA)

(Sag T-376/09)

2009/C 282/107

Stævningen er affattet på engelsk

Parter

Sagsøger: Glenton España SA (Madrid, Spanien) (ved lawyers E. Armijo Chávarri og A. Castán Pérez-Gómez)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: The Polo/Lauren Company L.P. (New York, De Forenede Stater)

Sagsøgerens påstande

— Sagen antages til realitetsbehandling.

— Afgørelse truffet den 18. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 594/2008-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Glenton España SA

Det omhandlede EF-varemærke: Figurmærket »POLO SANTA MARIA« for varer og tjenesteydelser i klasse 18, 25, 36, 41 og 43

Indehaver af det i indsigelsessagen påberåbte varemærke eller tegn: The Polo/Lauren Company L.P

Det i indsigelsessagen påberåbte varemærke eller tegn: Varemærkeregistrering i Benelux af figurmærket »gengivelsen af en silhuet af en polospiller« for varer i klasse 18 og 25

Indsigelsesafdelingens afgørelse: Indsigelsen taget til følge i forhold til alle de omtvistede varer

Appelkammerets afgørelse: Delvis annullation af den anfægtede afgørelse

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret med urette fastslog, at der var risiko for forveksling mellem de omtvistede varemærker.
DA Den Europæiske Unions Tidende C 282/58

Sag anlagt den 30. september 2009 — SPAR mod KHIM — SPA Group Europe (SPA GROUP)

(Sag T-378/09)

2009/C 282/109

Stævningen er affattet på tysk

Parter

Sagsøger: SPAR Handelsgesellschaft mbH (Schenefeld, Tyskland) (ved Rechtsanwälte R. Kaase og J.-C. Plate)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: SPA Group Europe Ltd & Co. KG (Nürnberg, Tyskland)

Sagsøgerens påstande

— Afgørelse truffet den 16. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 123/2008-1) annulleres på grund af uforenelighed med artikel 8, stk. 1, litra b), i forordning (EF) nr. 40/94 (1).

— Harmoniseringskontoret tilpligtes at betale sagens omkostninger, inklusiv omkostningerne i forbindelse med indsigelses- og klagesagen.

Søgsmålsgrunde og væsentligste argumenter

Ansøger om EF-varemærket: SPAR Group Europe Ltd & Co.

Det omhandlede EF-varemærke: Ordmærket »SPA GROUP« for varer og tjenesteydelser i klasse 16, 35, 41 og 44 (ansøgning nr. 4 038 171)

Indehaver af det i indsigelsessagen påberåbte varemærke eller tegn: SPAR Handelsgesellschaft mbH

Det i indsigelsessagen påberåbte varemærke eller tegn: Det tyske figurmærke »SPAR« for varer og tjenesteydelser i klasse 1-36 og 38-41 (nr. 30 108 039.9) og det tyske figurmærke »SPAR« for tjenesteydelser i klasse 35, 36 og 39 (nr. 30 404 087.8)

Indsigelsesafdelingens afgørelse: Afvisning af indsigelsen

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 8, stk. 1, litra b), forordning nr. 40/94, da der er risiko for forveksling mellem de omtvistede varemærker.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).